b'\n_START_ARTICLE_\nMi, kosovirji\n_START_SECTION_\nVsebina\n_START_PARAGRAPH_\nTrije kosovirji, Glal, Glili in Gi, se odlo\xc4\x8dijo, da bodo ugotovili in raziskali kdo oz. kaj so \xc5\xa1tramfeljni. Z \xc5\xbelicami poletijo proti Visokim mahovom, kjer \xc5\xa1tramfeljni \xc5\xbeivijo. Med potjo se ustavijo na ladji, kjer Gi pade v lonec z maslom, pristanejo nad ledenim gobcem, ki jih potegne vase in iz katerega jih zra\xc4\x8dni vrtinec odnese na ogromen zelen travnik. Na travniku spoznajo\xc2\xa0\xc2\xbbbaburo\xc2\xab\xc2\xa0Roro in deklico Mrvico. Ko izvedo dekli\xc4\x8dino \xc5\xbealostno zgodbo ji pomagajo in jo skupaj s pticami odnesejo do vzno\xc5\xbeja orja\xc5\xa1ke gore, kjer jo potola\xc5\xbeijo in kon\xc4\x8dno ugotovijo in spoznajo kdo oz. kaj so \xc5\xa1tramfeljni.\n_START_SECTION_\nLiki\n_START_PARAGRAPH_\nGlavne knji\xc5\xbeevne osebe so trije kosovirji, in sicer Glal, Glili in Gi._NEWLINE_Stranske knji\xc5\xbeevne osebe so\xc2\xa0\xc2\xbbstari\xc2\xab\xc2\xa0kosovir Ghul, risinja in njen\xc2\xa0\xc2\xbbmali risek\xc2\xab, muce, vodomec,\xc2\xa0\xc2\xbbbabura\xc2\xab\xc2\xa0Rora, deklica Mrvica, \xc5\xa1krata \xc5\xa0ket in \xc5\xa0ot in \xc5\xa1tramfeljni.\n_START_SECTION_\nAnaliza pravljice\n_START_PARAGRAPH_\nMi, kosovirji je\xc2\xa0\xc2\xbbobse\xc5\xbena sodobna pravljica\xc2\xab\xc2\xa0(fantasti\xc4\x8dna pripoved), ki je usmerjena v dvojnega naslovnika. Imena pravlji\xc4\x8dnih junakov so izvirna in nenavadna (Glal, Glili, Gi, Ghul, Rora, Mrvica, \xc5\xa0ket in \xc5\xa0ot). Glavni junaki so kosovirji, izmi\xc5\xa1ljena bitja, ki predstavljajo vse zna\xc4\x8dilnosti otrok. \xc4\x8cas in kraj dogajanja sta domi\xc5\xa1ljijska. Avtorica simpatizira s knji\xc5\xbeevnimi osebami, zato \xc4\x8dustveno zaznamovano opisuje njihovo telo in uporablja pomanj\xc5\xa1evalnice, npr. kosmat repek, srdit glasek, gol trebu\xc5\xa1\xc4\x8dek... Opazna so tudi nasprotja (radovedni \xe2\x80\x93 neradovedni, prijazni \xe2\x80\x93 hudobni, stari \xe2\x80\x93 mladi), pravlji\xc4\x8dni predmeti (\xc5\xbelice na katerih rastejo paradi\xc5\xbeniki in omara, ki ima obute \xc4\x8devlje z visokimi petami) in pravlji\xc4\x8dna bitja (\xc5\xa1krata \xc5\xa0ket in \xc5\xa0ot).'